Z A P I S N I K  

 3. sjednice Vijeća Mjesnog odbora Kanal
održane u ponedjeljak 16. srpnja 2021. 

u prostorijama Mjesnog odbora Kanal, Dubravkin trg 4, Zagreb
s početkom u 18,00 sati
NAZOČNI ČLANOVI VIJEĆA: Karla Vitali, Hrvoje Kvasnička, Ivan Staneković, Davor Popović, Ana Jaklin.
Predsjedava: Karla Vitali, predsjednica Vijeća Mjesnog odbora Kanal.
Zapisnik vodi: Ana Jaklin, članica Vijeća Mjesnog odbora Kanal.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te potom otvara 3. sjednicu Vijeća Mjesnog odbora Kanal i poziva članove Vijeća da prihvate Zapisnik 2. sjednice Vijeća Mjesnog odbora Kanal.

Vijeće jednoglasno prihvaća tekst zapisnika 2. sjednice Vijeća Mjesnog odbora Kanal, koja je održana u ponedjeljak 05. srpnja 2021.
Vijeće jednoglasno utvrđuje
D N E V N I    R E D

1. Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora;

2. Prijedlog zaključka o povremenom korištenju prostora u objektu Mjesne samouprave Kanal, Dubravkin trg 4 - Combat jitsu kluba ''Put unutarnje moći''; 

3. Prijedlog zaključka o obnovi Dubrakinog trga i parka u dječjem vrtiću Supilova na upit građanke;

4. Prijedlog zaključka o sadnji drvoreda u Ulici grada Vukovara od križanja s Avenijom Marina Držića do križanja s Budmanijevom ulicom na prijedlog građana;

5. Rasprava o uređenju kolnika, nogostupa i parkirališnih mjesta po izrađenoj projektnoj dokumentaciji iz 2019. u ulici Ivana Bunića Vučića;

6. Rasprava o izmještanju tvornice Katran iz stambene zone;

7. Rasprava o gradskom projektu Zagrepčanke u Heinzlovoj;
8. Razno: primjedbe, prijedlozi i informacije.

Ad 1.
Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora;
Predsjednica daje uvodno obrazloženje točke.

Članovi Vijeća primili su pisani materijal uz poziv.

U raspravi sudjeluju svi prisutni.
Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi

Z A K LJ U Č A K

o davanju mišljenja o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće Mjesnog odbora Kanal daje pozitivno mišljenje o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 2. 
Prijedlog zaključka o povremenom korištenju prostora u objektu Mjesne samouprave Kanal, Dubravkin trg 4 - Combat jitsu kluba ''Put unutarnje moći'';
Predsjednica daje uvodno obrazloženje točke.

Članovi Vijeća primili su pisani materijal uz poziv.

U raspravi sudjeluju svi prisutni.
Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi
ZAKLJUČAK

o neodobravanju povremenog korištenja prostora 
COMBAT JITSU KLUBU „PUT UNUTARNJE MOĆI“

u objektu Mjesne samouprave Kanal, Dubravkin trg 4, Zagreb

1. Vijeće Mjesnog odbora Kanal ne odobrava korištenje prostora udruzi COMBAT JITSU KLUBU „PUT UNUTARNJE MOĆI“, kojeg predstavlja Dragomir Horvat, u objektu Mjesne samouprave Kanal, Dubravkin trg 4, Zagreb.
2. Vijeće Mjesnog odbora Kanal ne odobrava korištenje prostora iz razloga što je ovlaštenoj gore navedenoj osobi koja zastupa udrugu, kao i drugim ovlaštenim osobama udruge, istekao mandat (dana 20.05.2021)., a jedan od navedenih termina nije dostupan (1. subota od 9-17 sati). 

3. Ovaj se zaključak dostavlja Gradskom uredu za mjesnu samoupravu, Zagreb, Ulica grada Vukovara 56 a.
Ad 3.
Prijedlog zaključka o obnovi Dubrakinog trga i parka u dječjem vrtiću Supilova na upit građanke;
Predsjednica daje uvodno obrazloženje točke.

Članovi Vijeća primili su pisani materijal uz poziv.

U raspravi sudjeluju svi prisutni.
Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi

ZAKLJUČAK
o obnovi i dopuni sprava unutar parka na Dubravkinom trgu

te uređenje parka Dječjeg vrtića Vladimir Nazor, 

Dječja kuća „Bijeli jelen“ u Supilovoj ulici kućni broj 5 

1. Vijeće Mjesnog odbora Kanal traži obnovu i dopunu sprava (ljuljačka sa ogradicom za malu djecu i dr.) unutar parka na Dubravkinom trgu te uređenje parka Dječjeg vrtića Vladimir Nazor, Dječja kuća „Bijeli jelen“ u Supilovoj ulici kućni broj 5.
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 4. 
Prijedlog zaključka o sadnji drvoreda u Ulici grada Vukovara od križanja s Avenijom Marina Držića do križanja s Budmanijevom ulicom na prijedlog građana;
Predsjednica daje uvodno obrazloženje te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi

ZAKLJUČAK

o sadnji drvoreda u Ulici grada Vukovara

od Avenije Marina Držića do Ulice Pere Budmanija 

1. Vijeće Mjesnog odbora Kanal podržava prijedlog građana te traži sadnju drvoreda u Ulici grada Vukovara od Avenije Marina Držića do Ulice Pere Budmanija.

2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 5.
Rasprava o uređenju kolnika, nogostupa i parkirališnih mjesta po izrađenoj projektnoj dokumentaciji iz 2019. u ulici Ivana Bunića Vučića;
Predsjednica daje uvodno obrazloženje te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi

ZAKLJUČAK
o uređenju kolnika, nogostupa i parkirališnih mjesta po izrađenoj projektnoj dokumentaciji iz 2019.  u ulici Ivana Bunića Vučića
1. Vijeće Mjesnog odbora Kanal traži informaciju o statusu projekta uređenja kolnika, nogostupa i parkirališnih mjesta u ulici Ivana Bunića Vučića te dostavu projektne dokumentacije predviđene Planom komunalnih aktivnosti Gradske četvrti Trnje u 2019..
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.

Ad 6. 
Rasprava o izmještanju tvornice Katran iz stambene zone;

Predsjednica daje uvodno obrazloženje.

Vijeće Mjesnog odbora Kanal raspravljalo je o izmještanju tvornice Katran iz Stambeno poslovne zone obzirom da se brojni građani žale na zagađenje zraka. Isto tako raspravljali su o nadležnosti za navedenu temu u gradskoj upravi.  
Ad 7.

Rasprava o gradskom projektu Zagrepčanke u Heinzlovoj;

Predsjednica daje uvodno obrazloženje.

Vijeće Mjesnog odbora Kanal raspravljalo je o gradskom projektu Zagrepčanke u Ulici Vjekoslava Heinzela.
Ad 8.
Pitanja i prijedlozi;
Predsjednica obavještava članove Vijeća o:

· upitu iz Hrvatskog generalskog zbora o broju branitelja branitelja u Vijeću Mjesnog odbora Kanal, te je kostatirano da u Vijeću Mjesnog odbora Kanal nema branitelja;
· Saniranju prostora mjesne samouprave Mjesnog odbora Kanal jer je oštećen u potresu. Upit je poslan nadležnima te smo dobili povratnu informaciju da će se gore navedeno sanirati.
· Odgođenoj odluci o produljenju rada domara za 9. mjesec.

· Informaciji o školskim odborima – obzirom da na području Mjesnog odbora Kanal imamo samo jednu i to srednju školu (srednju školu Vladimira Preloga) za čiji odbor je nadležno Vijeće Gradske četvrti Trnje.
Sjednica je završila u 19.30 sati.

KLASA: 026-02/21-002/1373
URBROJ: 251-06-11-1703-21-3

U Zagrebu, 16. kolovoza 2021.
Zapisnik sastavila:
    Ana Jaklin, v.r.
Predsjednica

Vijeća Mjesnog odbora Kanal

Karla Vitali, v.r.
